Pamoka: „Laukite tęsinio“.

Vieta: bet kuri meno galerija.

Mokiniai: 3 - 4 klasės.

Priemonės: rašymo priemonės, paruošti darbo lapai stebimiems objektams įrašyti, istorijai sukurti, mobilusis telefonas laikmačiui.

Pamokos eiga:

1. Pasirenkama meno galerija. Į ją nuvykus mokiniai įvardija tinkamo elgesio taisykles;
2. Mokiniai kūrybingai suskirstomi į grupes (pvz. vardijamos spalvos, aprangos detalės, kol susidaro grupelės po 3 arba 4);
3. Išdalijami darbo lapai (priedas 1), paaiškinama struktūra, nurodomas laikas užduočiai atlikti (1 val. 30min.);
4. Atliekama užduotis: kiekvienas grupelės mokinys stebi paveikslą iš 50cm, po to iš 1, 2, 3 metrų atstumo, fiksuoja savo pastabas darbo lape. Paveikslo stebėjimas turi užtrukti 1 min. kiekviename punkte. Tam naudojamas laikmatis telefone;
5. Po stebėjimo grupelėje pasidalinama savo įspūdžiais, kas ką pamatė. Prie pastabų dedami „+“, jei objektai sutampa.
6. Kuriamas ir užrašomas pasakojimas, kas galėjo vykti po to, jei užfiksuota akimirka tęstųsi (apimtis iki 10 sakinių);
7. Pasakojimo tęsiniu grupelės nariai vėl pasidalina tarpusavyje;
8. Užpildoma refleksija, susirenkama aptarimui.